Jelena Paleolog
Jelena Paleolog je bila supruga srpskog despota Lazara Brankovića. Bila je kćerka morejskog despota Tomaša Paleologa i Katarine Akajske. Njen otac je bio sin bizantskog cara Manojla II Paleologa. Godine 1446. udala se za Lazara Brankovića, srpskog prijestolonasljednika. S Lazarom je imala tri kćeri, a to su: Jelena Branković (Mara), posljednja bosanska kraljica, Jerina Branković, i Milica Branković. Godine 1456. umire njen svekar, Đurađ Branković, te njen muž nasljeđuje srpsko prijestolje. Nakon muževe smrti 1458. godine Jelena je ušla u tročlano namjesništvo koje je upravljalo Srbijom sve dok Jelena nije svoju najstariju kćer udala za bosanskog prijestolonasljednika Stjepana Tomaševića.